  Виталий Пронин Татарстанысь Заинск городын йылпумъяськиз Приволжск федерал округысь 17-18 аресъем егитъёс пӧлын куасэн бызьылонъя ӵошатскон. Удмуртилэн командаез 1-тӥ инты басьтӥз.Котькуд стартысь 15 кужмоосыз спортсменъёс пыриськозы Россиысь куасэн бызьылонъя первенствое. Шумпотоно, Удмуртиысь егитъёс ваньзы отчы шедизы. Шаермылэсь но улосмылэсь данзэ утёзы: Сергей Ардашев, Егор Трефилов (Балезино), Денис Данилов (Шаркан), Филипп Колпаков, Владислав Потапов, Виктор Семёнов, Снежана Иванова, Людмила Познянская (Можга), Данил Григорьев (Дэбес), Денис Филимонов, Ульяна Трошкина (Пичи Пурга), Дарья Белослудцева, Виктория Главатских (Кез), Розалия Галимзянова но Алсу Гимранова (Ижевск). 1-тӥ-6-тӥ мартэ соос кужымзэс эскерозы Ярославль улосысь Рыбинск городын. Та ӵошатсконын вормисе потэм 5 мурт Россиысь юниоръёслэн сборной командаязы кутэмын луоз.Валентина Емельянова Туспуктэм: minsport18.udmurt.ru   